Държавен вестник, бр. 75, 2013 г., стр. 41

БРОЙ  75	
Д Ъ Р Ж А В Е Н  В Е С Т Н И К 	
СТР.  41  
(9) Минималната широчина на стълбищно-
то рамо в сгради с височина над 28 m е 1,35 m.
(10) При еднопространствени помещения 
(заемащи над 75 % от площта на етажа) ева-
куационните изходи към коридори, фоайета 
и стълбища се проектират при спазване изис-
кванията на чл. 37, ал. 4 и на разстояние един 
от друг не по-малко от 1/2 от най-големия 
диагонал на помещението (фиг. 13).
Фиг. 13
(11) Изискванията към броя и изпълнени-
ето на стълбищата и изходите се спазват и 
за подземните етажи.
(12) Не се разрешава преминаването на 
тръбопроводи за леснозапалими и горими 
течности (ЛЗТ и ГТ) и на газопроводи за 
втечнени въглеводородни газове, както и 
разполагането на горимо оборудване в ева-
куационните стълбища.
(13) При проектирането и изграждането на 
газопроводи за природен газ в евакуационни 
стълбища се спазват изискванията на Наредба 
№ 6 от 2004 г. за технически правила и норма-
тиви за проектиране, изграждане и ползване 
на обектите и съоръженията за пренос, съхра-
нение, разпределение и доставка на природен 
газ (ДВ, бр. 107 от 2004 г.) и на Наредбата за 
устройството и безопасната експлоатация на 
преносните и разпределителните газопроводи 
и на съоръженията, инсталациите и уредите 
за природен газ (ДВ, бр. 67 от 2004 г.).“
§ 44. Член 46 се изменя така:
„Чл. 46. (1) Най-малко две защитени 
(безопасни) зони с възможност за поетажно 
преместване на хората при пожар или авария 
от едната в другата зона се предвиждат за 
следните строежи или части от тях:
1. детски градини и ясли (от подклас Ф1.1):
а) за повече от 60 деца, или
б) на два и повече етажа (включително 
таванските етажи) и със застроена площ над 
400 m2;
2. строежи от подклас Ф1.1 (извън тези 
по т. 1) със застроена площ над 500 m2 или с 
повече от 50 легла;
3. спални корпуси в учебно-възпитателни 
и социални учебно-професионални заведения 
с интернати и сиропиталища (от подклас Ф 
1.2) над два етажа (включително таванските 
етажи) или за повече от 100 човека;
4. физкултурно-оздравителни комплекси 
(от подклас Ф3.5) със застроена площ над 500 
m2 или за повече от 100 човека.
(2) При разделяне на строежите по ал. 1 
на защитени (безопасни) зони се спазват 
следните условия:
1. броят на хората във всяка зона се опре-
деля като сума от пребиваващите в зоната и 
евакуиращите се хоризонтално от най-голя-
мата съседна зона;
2. минималната площ на участъците от 
евакуационния път на всяка от зоните (до 
вход в стълбище, до вход в друга зона или до 
краен евакуационен изход) е произведението 
от броя на хората по т. 1 и хоризонталната 
проекция на един човек (0,125 m2/човек).“
§ 45. В чл. 47 се правят следните изменения 
и допълнения:
1. В ал. 1:
а) основният текст на ал. 1 се изменя така:
„(1) Евакуационните стълбища се отделят 
в стълбищни клетки посредством стени с ог-
неустойчивост съгласно табл. 3 и със защита 
на входа в стълбището, както следва:“;
б) точки 2 и 3 се изменят така:
„2. при директен достъп от помещения 
в подземни етажи от категория по пожарна 
опасност Ф5В и всички помещения от други 
класове на функционална пожарна опасност, 
в които се употребяват и/или съхраняват 
горими вещества и материали – чрез самоза-
тваряща се врата с огнеустойчивост, равна на 
половината от необходимата огнеустойчивост 
на стените на стълбището, но не по-малка 
от EI 60;
3. при директен достъп от помещения в 
надземни и полуподземни етажи от категория 
по пожарна опасност Ф5В и всички помещения 
от други класове на функционална пожарна 
опасност, в които се употребяват и/или съх-
раняват горими вещества и материали – чрез 
самозатваряща се врата с огнеустойчивост, 
равна на половината от необходимата огнеус-
тойчивост на стените на стълбището, но не 
по-малка от EI 30;“;
в) създава се т. 4:
„4. при достъп от фоайета, коридори, 
преддверия или тераси – чрез димоуплътнена 
самозатваряща се врата.“